Első tapasztalataink diabeteses maculopathia Navilas® 577s mikropulzuslézer-készülékkel történő kezelésével
Authors: Ecsedy Mónika , Kovács Illés , Gergely Róbert , Gombos Katalin , Meisel Judit , Kovács Andrea , Czakó Cecilia , Nagy Zoltán Zsolt 
Published: December 2020

Összefoglaló.
Bevezetés és célkitűzés: A Navilas® 577s
mikropulzuslézerrel végzett kezelés biztonságosságának és hatásosságának
vizsgálata diabeteses maculaoedemában. Módszer: Retrospektív
vizsgálatunkba diabeteses maculaoedema miatt gondozott és legalább 6 hónapos
utánkövetéssel rendelkező, korábban Navilas® 577s
mikropulzuslézer-kezelésen átesett 28 beteg 46 szemét válogattuk be. Minden
szemen optikaikoherencia-tomográfia (OCT) vastagsági térkép navigált,
nonkontakt, küszöb alatti mikropulzuslézer-kezelés történt egy alkalommal. A
kezelést megelőzően és az azt követő 6. hónapban rögzítettük a látóélesség, a
centrális retinavastagság értékeit és az éreredetű endothelialis növekedési
faktort (VEGF) gátló injekciók számát. A követési idő végén megvizsgáltuk a
szemfenéki képnek a digitális fundusfotográfia és az átmetszeti OCT-képek
segítségével észlelhető változásait. Eredmények: A vizsgált
szemek közül 30 esetben a lézerkezelést korábbi centrális maculaoedema miatt
VEGF-gátló injekciós kezelés előzte meg, míg 16 szem esetében primer
lézerkezelés történt. A Navilas® 577s mikropulzuslézer-kezelést
követően 6 hónappal sem a látóélesség, sem a centrális maculavastagság nem
változott szignifikánsan egyik csoportban sem (p>0,05). Ugyanakkor a korábban
injekciós kezelésben részesült szemek esetében a lézerkezelést megelőző 6
hónapban adott injekciók száma az átlagos 2,63 ± 1,18 értékről átlagosan 0,5 ±
0,73 értékre csökkent (p<0,001). A fundusfotókon és az átmetszeti
OCT-scaneken a lézerkezelést követően egyetlen szem esetében sem találtunk
látható pigmentelváltozásokat vagy hegesedést. Következetetés:
Megfigyeléseink szerint a Navilas® 577s mikropulzuslézer-kezelés
biztonságos a diabeteses maculaoedemás betegek kezelésében, továbbá a
VEGF-gátlóval kezelt szemeken szerepet játszhat az injekciók számának
csökkentésében. Orv Hetil. 2020; 161(49): 2078–2085.
Summary.
Introduction and objective: To assess the safety and efficacy
of Navilas® 577s micropulse subthreshold laser in the treatment of
non-center involved diabetic macular edema. Method: In this
retrospective study, we included 46 eyes of 28 patients with diabetic macular
edema, who were treated at least 6 months ago with Navilas® 577s
micropulse laser. Laser treatment was navigated by optical coherence tomography
(OCT) macular thickness map in subthreshold micropulse mode at one occasion.
Data from visual acuity testing, retinal thickness, and the number of
anti-vascular endothelial growth factor (VEGF) injections needed 6 months before
and after treatment were registered. At the end of the follow-up, digital fundus
photography and OCT radial scans were performed to evaluate any possible
anatomical changes. Results: 30 eyes had previous anti-VEGF
treatment for central macular edema, and in 16 eyes we performed the laser as
primary treatment. At the end of the follow-up, no significant visual acuity or
central retinal thickness change were observed (p>0.05). On the other hand,
in the anti-VEGF pretreated group the number of injections decreased
significantly from 2.63 ± 1.18 to 0.5 ± 0.73 (p<0.001). We did not find any
pigmentary changes or visible signs of scaring on final fundus photography
pictures or OCT radial scans. Conclusion: Navilas®
577s subthreshold microsecond laser proved to be a safe option in the treatment
of diabetic macular edema. It can be very useful in anti-VEGF treated eyes by
decreasing the number of injections needed. Orv Hetil. 2020; 161(49):
2078–2085.